ועדת הפנים ואיכות הסביבה, כנסת 15, פרוטוקול מספר 17, 1999-10-19 10:15

חברי הוועדה: יולי אדלשטיין חוסנייה ג'אברה אחמד טיבי

מוזמנים: יגאל ביבי - סגן שר הדתות אליהו בן-דהן - מנהל בתי הדין הרבניים.

מוזמנים: גדליה שריבר - מנכ"ל משרד הדתות זליג בוורמן - מנהל מחלקת בתי הדין הדס עצני - משרד הפנים ישי יהושע - משרד הדתות עודד וינר - משרד הדתות שמעון רוקח - משרד הדתות יתר פרוז - חשב משרד הדתות מרגלית גוטרמן - משרד הפנים עמנואל קולין - יועץ משפטי של משרד הדתות יחיאל אגמי - סמנכ"ל משרד הדתות מאיר עזרד - סמנכ"ל משרד הדתות

קצרנית: נושא: פגישת הכרות עם השר לענייני דתות וסקירת השר על פעילות משרדו.

קצרנית: פגישת הכרות עם השר לענייני דתות וסקרית השר על פעילות משרדו.

דוד אזולאי: אני רוצה לנצל את ההזדמנות לברך את שר האוצר ולאחל לו הצלחה.

דוד אזולאי: אני מאחל לו שיצליח לשקם את המשרד הזה, להעמיד אותו על הרגלים ושלא יפגעו העובדים הקבועים.

דוד אזולאי: זה אחד המשרדים הקשים ביותר בממשלה.

דוד אזולאי: אני מכיר את השר לא מהיום, אני יודע מה היכולת שלו מהכהונה שלו כחבר כנסת וגם מעברו.

דוד אזולאי: אני מאחל שבאמת בתקופתו תהיה המהפיכה האמיתית במשרד הדתות, שזה יהיה משרד ששם שמיים יתקדש על ידו.

דוד אזולאי: אני בהזדמנות זו גם רוצה לאחל למנכ"ל הצלחה.

דוד אזולאי: אני מקווה שיחד תצעידו את המשרד הזה לפעילות שתתרום לכל תושבי ישראל.

דוד אזולאי: אני ברשותך, אדוני השר, אעלה כמה נושאים.

דוד אזולאי: נושא תעריפי הקבורה היה על סדר היום של הוועדה הזאת בקדנציה הקודמת.

דוד אזולאי: ישנה הצעת חוק שעדיין לא הושלמה.

דוד אזולאי: רק לאחרונה פורסם באחד העיתונים המקומיים בראשון לציון, בעקבות התאונה הקשה שהיתה בשבת, על ויכוח בין חברה קדישא ובין אישה שאינה תושבת המקום שרצתה להקבר וחברה קדישא דרשה ממנה 18 אלף שקל.

דוד אזולאי: לאחר התערבות אנשי ציבור שוב פעם הורד המחיר ואיפשרו את הקבורה.

דוד אזולאי: מידי פעם הדברים האלה חוזרים על עצמם.

דוד אזולאי: אני חושב שטוב נעשה, אדוני השר, אם נפעל כמה שיותר מהר על מנת לתקן את הדבר הזה, כדי שהאנשים שנמצאים במצוקה, ברגעים קשים, שלא יצטרכו להתמודד עם הבעיה של הקבורה.

דוד אזולאי: אני חושב שזה מצב מאוד מאוד לא נעים.

דוד אזולאי: לא סוד הוא שישנן מועצות דתיות שנמצאות במצוקה כספית קשה, כמו ראש העין, כמו רחובות.

דוד אזולאי: הן נאלצות להשבית את המערכת, והציבור הרחב אינו מבין אחר כך על מה המערכת הזאת מושבתת.

דוד אזולאי: אחר כך הציבור הדתי מותקף על העוול כאשר לא תמיד המועצה הדתית היא האשמה.

דוד אזולאי: אני לוקח כדוגמה את מה שקרה בגני-תקוה כאשר ראש העיר באופן שרירותי, חד צדדי, החליט - זאת היתה חוצפה ממדרגה ראשונה, לא היה תקדים כזה במדינת ישראל - שהוא לא מעביר תקציבים למועצה דתית, וכתוצאה מכך הושבתו השירותים בגלל איזה שהוא ויכוח גדול בינו לבין ראש המועצה הדתית.

דוד אזולאי: אני חושב שהגדיל לעשות אותו ראש עיר כאשר אפילו פנייה של ועדת הפנים לא זכתה להתייחסות שלו, אבל זה לא המקום להרחיב את היריעה.

דוד אזולאי: אנחנו כבר נמצאים כמעט שנה אחרי הבחירות המוניציפאליות, וידוע לי שטרם הורכבו מועצות דתיות רבות.

דוד אזולאי: הייתי רוצה לשאול את השר, האם הוא מתכוון לנצל את סמכותו בחוק ולמנות את אנשיו במידה ומועצה דתית לא תורכב ורשות מקומית לא תשלח את נציגיה בזמן.

דוד אזולאי: ישנן מועצות דתיות שהקמת ההרכב שלהן מתמשך בלי סוף.

דוד אזולאי: אני חושב שטוב יעשה, אדוני השר, אם יפעל להרכב מועצות דתיות לאלתר, ובכך אכן לשקף נכונה את התוצאות בכל רשות מקומית.

דוד אזולאי: רק לפני כיומיים נודע לי ששוחררו התקציבים לישיבות, ואני שואל על מה ולמה בכל פעם שיש איזו שהיא תקלה ובעיה במשרד האוצר, הראשונים לשלם את המחיר זה עולם הישיבות, שגם ככה מצבם לא מהמשופרים, הם עוברים תקופות קשות כאשר מדובר בהקצבות שוטפות שמתעכבות.

דוד אזולאי: אל תשכחו שישנן משפחות שזאת כמעט ההכנסה היחידה שיש למשפחה.

דוד אזולאי: אני מבקש מכבוד השר לא לוותר, לא לעשות שום הנחות, ולדאוג לכך שאכן הכסף יועבר בזמן.

דוד אזולאי: הייתי רוצה לשמוע מהשר בעניין המיחשוב של מחלקת הישיבות.

דוד אזולאי: רבות דובר, רבות נאמר על המחשוב של מחלקת הישיבות במשרד הדתות, שהבנתי שזו בעצם תהיה אחת התרופות לתחלואי המחלקה הזאת.

דוד אזולאי: הייתי מבקש מכבוד השר לשמוע סקירה כללית מה אכן קורה במחלקת הישיבות.

דוד אזולאי: בוועדה הבין משרדית לפני מערכת הבחירות דובר על 70 מיליון שקל שהיו אמורים לעבור לצורך שיפוץ מבני דת.

דוד אזולאי: בגלל ההוראה של היועץ המשפטי כל הדבר הזה נתקע, ואנחנו עומדים היום כמעט בסוף שנת התקציב.

דוד אזולאי: מה אדוני מתכוון לעשות עם אותה ועדה בין משרדית?

דוד אזולאי: האם מחדשים את הוועדה?

דוד אזולאי: מה יקרה עם אותם 70 המיליון?

דוד אזולאי: האם הולכים להפסיד אותם והם לא ינוצלו?

דוד אזולאי: יש נושא שאני חייב להגיד שהוא קרוב לליבי, וזה עניין ההזנחה הפושעת במקומות הקדושים.

דוד אזולאי: ישנם מקומות קדושים ברחבי הארץ שמבקרים שם אלפי אנשים מידי יום וחודש וערבי ראש חודש.

דוד אזולאי: יש שם הזנחה שאי אפשר לתאר אותה.

דוד אזולאי: אני לא רוצה כאן להזכיר את כל המקומות האלה, אבל כאשר אני רואה, להבדיל ממוזאונים שמדינת ישראל משקיעה בהם מיליונים של שקלים ומספר המבקרים לא מגיע לרבע ממספר המבקרים באותם מקומות קדושים, את מצב המקומות הקדושים אני חושב שהגיע הזמן שמשרד הדתות יפעל וישנה את המדיניות בנוגע לנושא הזה.

דוד אזולאי: אני מציע שיעשו סקר - כל דבר במדינה שלנו מתבצע על פי סקרים - מה מספר המבקרים במוזיאון ישראל, הזוכה להקצבות ענק, לעומת קבר הרשב"י.

דוד אזולאי: אני בטוח שהתוצאות ידהימו את עם ישראל.

דוד אזולאי: עומדים אנו לפני שנת 2000, ועם ישראל מצפה לתיירות של נוצרים.

דוד אזולאי: האם המשרד נתן את דעתו לפתח את המקומות הקדושים לנוצרים לקראת שנת 2000 על מנת לתת תנופה למערך התיירות במדינת ישראל?

דוד אזולאי: אני חושב שזאת ההזדמנות של משרד הדתות לתרום את חלקו גם לתיירות נכנסת למדינת ישראל.

דוד אזולאי: אני יודע שהמצב של בתי הדין הרבניים לא נקבע במשרד הדתות, אבל אני חושב שטוב יעשה משרד הדתות אם ינצל את כישוריו של מנכ"ל משרד הדתות כדי לשפר שם את התנאים הקשים של הפונים לבתי הדין הרבניים.

דוד אזולאי: בימים אלה העדה הדרוזית מנהלת מאבק קשה ועיקש על דברים שהובטחו לה מממשלת ישראל וטרם הושמו.

דוד אזולאי: המועצה הדתית הדרוזית הוקמה לאחר מאמצים רבים בקדנציה הקודמת, והיא זכתה לאיזה שהוא תקציב שנתי שטרם הועבר, או שהועבר חלק קטן ממנו.

דוד אזולאי: הייתי רוצה לשמוע מכבוד השר מה קורה עם הדבר הזה.

דוד אזולאי: המצוקה של הקאדים בבתי הדין השרעים של הדרוזים, גם שם מתוך 6 קאדים למעשה יש רק משרה אחת של קאדי מאויישת, שאר המשרות אינן מאויישות.

דוד אזולאי: אני חושב שזה לא הוגן.

דוד אזולאי: אני לא רוצה לחשוב על מה היה קורה אם דבר כזה היה קורה אצלינו, כי הרי היינו זועקים לשמיים.

דוד אזולאי: אסור בתכלית האיסור שדבר כזה יקרה.

דוד אזולאי: באחת מישיבות הוועדה קיימנו דיון על סדרי היציאה לחאג', ופניתי לכבוד השר כי הועלו כאן טענות כלפי משרד הדתות על כך שאין איזה שהוא תיאום בין כל הגורמים.

דוד אזולאי: אני הפניתי אליך בקשה בעניין הזה להקים איזו שהיא ועדה שתתאם בין כל הנוגעים בדבר על מנת להקל על אותם מוסלמים היוצאים לקיים את מצוות החאג' במכה.

דוד אזולאי: אני חושב שראוי ומכובד יהיה שמשרדך יטפל בעניין הזה.

דוד אזולאי: גם בבתי הדין השרעים של המוסלמים ידוע לי על חוסר בקאדים.

דוד אזולאי: אני יודע שיש מינויים שצריך לבצע אותם בזמן הקרוב.

דוד אזולאי: בהזדמנות זו אפשר להגיד מילה טובה בעניין הזה, כי אני יודע שנפתחו בתי דין שרעיים חדשים ושופצו בתי דין שרעים קיימים.

דוד אזולאי: אני מכיר בית דין אחד לפחות בעיר שלי עכו, ששם אכן עברו למבנה מכובד וראוי.

דוד אזולאי: אני מקווה מאוד שישנם עוד מקומות כאלה ושאכן הדברים יתבצעו.

דוד אזולאי: לאחרונה שמענו על פעילותם של הקיצוניים בתנועה האיסלאמית, שמנצלים חללים ריקים במערכות במדינת ישראל, ואחד המקומות המנוצלים בצורה הקשה ביותר זה בעיקר המסגדים שהתנועה האיסלאמית מעמידה בהם אימאמים מטעמה.

דוד אזולאי: אני חושב שהגיע הזמן שמשרד הדתות יבדוק בצורה יותר יסודית את כל מה שקורה אצל האימאמים, גם מבחינת שכר, גם מבחינת תנאים.

דוד אזולאי: אני מקבל טענות רבות על כך שהרבה מסגדים אין להם אימאמים.

דוד אזולאי: טוב יעשה כבוד השר אם בדבר הזה תהיה איזו שהיא נורמליזציה, כולל פיקוח על אותם אימאמים המקבלים את משכורתם מהמדינה.

דוד אזולאי: אימאם שלא מבצע את תפקידו נאמנה צריך לנקוט כנגדו בכל האמצעים.

דוד אזולאי: יש הרושם שיש מידה של סלחנות יתירה כלפי אימאמים שמנצלים את המיקרופון כדי להסית כנגד המדינה, ואני אומר לא בכל מקום אלא במקומות בודדים, אבל אסור שתהיה התופעה הזאת.

הדתות: אדוני, ציינת שהמשרד הזה הוא משרד קשה, אבל אני רוצה להגיד לך פה שהמשרד לא קשה.

הדתות: זה משרד שבשונה ממשרדי הממשלה יש לו תפקיד מאוד יחודי, לא רק לדת היהודית אלא גם לדתות האחרות.

הדתות: למעשה זה משרד שמשרת את כל תושבי מדינת ישראל, ומאפשר להם חופש דת, חופש פולחן מלא, כפי שמדינת ישראל התחייבה במגילת העצמאות.

הדתות: התפקידים של המשרד הזה מקבלים יותר משנה תוקף היום בתקופה של הסכמי שלום.

הדתות: תקציבו של המשרד הוא תקציב זעום של מיליארד 567 מיליון, שגם כבודו מבין שזה לעג לרש.

הדתות: למרות הכל, המשרד משתדל לעשות את המקסימום בתנאים הקשים שהוא נמצא ועם התקציב הזעומי על-מנת לספק את השירותים הכבדים האלה.

הדתות: יש 132 מועצות דתיות שפרוסות ברחבי הארץ, עם סל שירותים שאחר כך אפרט אותו.

הדתות: המשרד אמור לספק שירותי דת לבני העדות האחרות בישראל, שהם ערבים ,דרוזים, נוצרים, שגם בתוכם יש חלוקה פנימית.

הדתות: בשנת 1999 תגבר המשרד את בתי הדין השרעים בכוח אדם.

הדתות: נעשתה פה מהפיכה בנושא הבינוי והלוגיסטיקה.

הדתות: בתי הדין השרעים שעברו למשכנם החדש: בית הדין לעירעורים בירושלים, בית הדין האיזורי בירושלים, הנהלת בתי הדין בירושלים, בית הדין השרעי בחיפה, בית הדין השרעי בעכו, בית הדין השרעי בבאר-שבע ובית הדין השרעי ביפו.

הדתות: אני מאחל לאליהו בן דהן שתהיה אותה המהפיכה בבינוי גם בבתי הדין הרבניים במגזר היהודי.

הדתות: בשנת 2000 המשרד מתכוון להמשיך לסייע בפיתוח מבני הדת בעדות הלא יהודיות, כלומר המוסלמים, הנוצרים והדרוזים.

הדתות: כמובן שכאן זה תלוי ברצונם הטוב של פקידי האוצר.

הדתות: המשרד גם תומך בישיבות במסגרות תורניות.

הדתות: במסגרת הזאת יש, באחריותו של הרב יצחק אלחרר, 186 אלף תלמידים, שכולם במוסדות התורניים.

הדתות: המוסד גם נותן הבטחת הכנסה, שלדעתי את העיוות הזה מדינת ישראל צריכה לתקן מיידית.

הדתות: אין שום סיבה בעולם שמשפחות מאותו חתך סוציו אקונומי שמקבלות הבטחת הכנסה ושתורתם אומנותם לא זוכות לאותה הבטחת הכנסה שמקבל אדם מביטוח הלאומי.

הדתות: אני חושב שאת החרפה הזאת צריך למחוק, וצריכים להשוות את מי שמקבל הבטחת הכנסה שהמשרד מטפל בו - כ9300 משפחות - למקבלי הבטחת הכנסה של ביטוח הלאומי.

הדתות: צריך להשוות כאן את התנאים בכל נושא ההטבות במגוון רחב של דברים: תחבורה ציבורית, טיפת חלב, סיוע בשכר דירה, שדרך אגב אני שומע שהממשלה ביטלה את 3 השנים של שכר הדירה לזוגות צעירים.

הדתות: בנושא קליטת העליה המשרד עושה פעולה נפלאה, בעיקר בקליטה הרוחנית של העולים והגרים.

הדתות: כמובן שזה גם באמצעות המועצות הדתיות.

הדתות: יחידות הסדר של המשרד זה הרבנות הראשית לישראל, בתי הדין הרבניים והרשות לפיתוח מקומות קדושים.

הדתות: הרשות לגנים לאומיים ושמורות הטבע מתוקצבות ב40- מיליון ש"ח ורשות העתיקות ב50- מיליון ש"ח.

הדתות: סך כל המבקרים בשני הגופים האלה ביחד הוא 5 וחצי מיליון אנשים בשנה.

הדתות: התקציב לרשות לפיתוח המקומות הקדושים הוא בקושי 7 מיליון ש"ח, שמזה יורדים לו מיליון לדברים שונים, ושם מבקרים לא פחות מ7- מיליון איש בשנה.

הדתות: משהו פה לא צודק, והגיע הזמן לעשות פה סידרי עדיפויות חדשים.

הדתות: בתי הדין הרבניים, כפי שציינתי, עברו מהפיכה לוגיסטית בהנהגתו של אליהו בן-דהן, שעל זה מגיע לו ישר כוח.

הדתות: המשרד נכנס יחד עם יושב ראש הוועדה והקים מועצה ציבורית עם האנשים שפזורים בכל הארץ בעיקר בנושא של התרומה שלנו למניעת האלימות.

הדתות: נכון, כל המוסדות התורניים עוברים מדיווח ידני למשרד לדיווח חיצוני באמצעות מחשב וחברת מחשוב שנקראת חברת "תים".

הדתות: זה ישפר בלי ספק את הדיווח המיידי ON LINE, וגם יתקן הרבה עוולות.

הדתות: היו 30 ועדות תפעול במשרד שצומצמו ל7- ועדות.

הדתות: יש שקיפות ובקרה ופיקוח יותר מוגבר במשרד.

הדתות: תעריפי הקבורה, כפי שאתה יודע, נמצאים בחוק שמובא לפה, ואנחנו ניתן את כל הסיוע כאשר אדוני יסיים את תהליכי החקיקה.

הדתות: המועצות הדתיות, שלמעשה עליהן מוטל רוב הנטל של סיפוק שירותי הדת, נמצאות במצוקה נוראית.

הדתות: האוצר מעכב שיחרור של 20 מיליון ש"ח לתקציב המועצות הדתיות שתקועים ברזרבה.

הדתות: משום מה הוא לא משחרר את זה.

הדתות: זה גורם לקשיים נוראיים בתפעול המועצות הדתיות.

הדתות: גם בנושא הזה יצרנו איזו שהיא מהפיכה לצימצום ההרכבים של המועצות הדתיות.

הדתות: ההרכב המקסימאלי בערים הגדולות: חיפה, ירושלים ותל-אביב יהיה 11 מושבים, בשאר המקומות זה ירד ל9- מושבים, 7 מושבים ו5- מושבים, כאשר השאיפה היא ראש המועצה וסגנים.

הדתות: בהרכבים של 7 9 ו11- אנחנו נצמצם את זה, אני מקווה, לסגן אחד, וזה בגלל האילוצים הפוליטיים שישנם.

הדתות: בגני-תקווה יש ראש מועצה אחד שהחליט שהוא אדון לעצמו.

הדתות: הוא כבר לא חי במדינת חוק, והוא עושה דין לעצמו על מנת לבטל את המועצה הדתית.

הדתות: בג"ץ פסק השבוע שההליך הוא לא חוקי, והסביר לו כיצד צריך לנהוג.

הדתות: מחלקת הישיבות פועלת במקביל בשיטה הישנה של דיווח, תשלום ותקצוב.

הדתות: היתה תקלה במחשב המרכזי, שזה המחשב הישן שמוצא את פתרונו במערך החדש של המחשוב.

הדתות: זאת תקלה חמורה מאוד.

הדתות: התקלה תוקנה והישיבות והמוסדות קיבלו את התשלום השוטף.

הדתות: זה נכון שהיועץ המשפטי לממשלה עיכב תשלום של תקציב 1998 מסיבות צודקות של תקצוב לא נכון למקורות שהיו מיועדים לקברים.

הדתות: יש עוד שאלות קשות שהוא שאל, הוא צריך לקבל תשובות.

הדתות: כרגע, נכון לעכשיו, התקציב של 1998 שוחרר.

הדתות: מיולי 1999 הנהלת המשרד החליטה שנקים יחידה דומה ליחידה של משרד החינוך של מיפוי ופרוגרמה, שכל בקשה לא תהיה רק בעזרתו של קצין שטח כזה או ראש מועצה חרוץ אחר שיקבל תמיכה, אלא אם יהיה ראש מועצה שהוא קצת בטלן, לא מגיש בקשות בזמן, לא מגיש את הניירת בזמן, הוא לא יזכה לתקצוב.

הדתות: יהיה אישור של המשרד היכן יבנה בית כנסת, מקווה, והבקשות יובאו להחלטת הוועדה.

הדתות: מחלקת המיפוי והפרוגרמה תצא בעזרת ה' החודש לדרך.

הדתות: לצורך העניין אנחנו שוקלים לארגן 2 שנות תקציב, 1999 ו2000-, פיתוח לוועדה אחת.

הדתות: אם נקבל את הסכמת שר האוצר, אז זה יהיה אחד בתקציב 1999 ואחד ב2000- , הכל במקביל להקמת היחידה הזאת.

הדתות: אם נקבל תשובה שלילית מהאוצר לגבי העניין הזה, אז מחוסר ברירה אנחנו נתקצב את זה באמות מידה נכונות גם ב1999 עד סוף אוקטובר.

הדתות: בשנת 2000 צריכים להגיע לפה 4 מיליון צליינים מחו"ל.

הדתות: המשרד הכין תוכניות מפורטות, לצערי הרב ההתייחסות של האוצר היא אדישות לא מובנת.

הדתות: המדינה לא ערוכה לכך, ושלא יספרו סיפורים.

הדתות: מי שכן ערוך זאת רשות שדות התעופה, שבסיור שעשינו שם ראינו שהם נערכו לכך.

הדתות: מלבד רשות שדות התעופה שנערכה בטרמינל לקליטת הצליינים, לדעתי שום דבר במדינה לא נערך.

הדתות: המשרד נערך והגיש הצעות תקציב בעניין.

הדתות: משרד האוצר באדישותו הרבה לא הגיב אפילו.

הדתות: אנחנו את האחריות מעבירים לממשלה.

הדתות: דיברתי עם שר התיירות שיעשה את כל המאמצים - אני מקווה שהוא יצליח - שלא יהיה כשל נוראי בעניין הזה.

הדתות: הוקמה מועצה דתית לעדה הדרוזית.

הדתות: המועצה הדתית מתוקצבת בתקציב שוטף.

הדתות: מבחינת המשרד אין שום בעיה.

הדתות: כל הטענות בנושא הזה זה לרפרנטים באוצר.

הדתות: לגבי העדות הלא יהודיות, כפי שאמרתי בתי הדין השרעים זכו לתנופת פיתוח בלתי רגילה.

הדתות: זה נכון שצריכים למנות את האימאמים.

הדתות: אני חייב לגלות שיש פה גם מעורבות של יו"ר הוועדה שמומחה בתחום הזה, והוא הסכים להיות יועץ השר בעניין הזה.

הדתות: המשרד מחזיק היום 320 אנשי דת: אימאמים ומואזינים.

הדתות: מתוך 6 משרות של הדיינים יש למנות 5 משרות דחוף.

הדתות: משרד האוצר צריך לתקצב את זה בעוד 6 מיליון והוא לא מתקצב את זה.

הדתות: הצורך קיים אבל היכולת לא קיימת.

הדתות: לגבי התנועה האיסלאמית, ממשלת ישראל צריכה לחסום אותה ולתת התייחסות יותר רצינית לאימאמים ולדרוזים.

הדתות: אם לא יתנו להם, אז התנועה האיסלאמית תתן.

הדתות: כל ההערכות של מדינת ישראל לשנת 2000 זאת אותה כיכר בנצרת.

הדתות: היה שם בית ספר תורכי על אדמת מינהל.

הדתות: הוא נהרס לצורך בניית הכיכר ואז הקימו את האוהל והשאר ידוע.

דוד אזולאי: אני רוצה להודות לשר על הסקירה, ואני יכול לפחות לומר ששמענו כאן בשורה על הקמת היחידה למיפוי פרוגרמות במשרד הדתות.

דוד אזולאי: אנחנו פה בוועדה נעמוד לרשותך בכל עניין כדי לסייע ולקדם את הדרוש.

יגאל ביבי: לא יכול להיות שכל משרדי הממשלה יתקצבו את השירותים שלהם 70% הממשלה ו30% הרשויות המקומיות, ואילו את המועצות הדתיות 60% הרשויות המקומיות, שהן פושטי רגל היום, ו40%- המשרד.

יגאל ביבי: זה גורם לבעיה נוראה כי העיריות לא משלמות היום כסף והמועצות הדתיות במצב קשה מאוד.

יגאל ביבי: אני הייתי רוצה - אני מתאר שגם השר ילחם על זה בממשלה ויביא הצעה, כמו שעשינו פעם שעברה - שוועדת הפנים של הכנסת תעביר החלטה, שלא יכול להיות שבמשרד הרווחה, במשרד החינוך, יהיו 70, 30 ורק הדתות יהיו 40, 60.

יגאל ביבי: אנחנו דורשים להשוות בינינו ובין כל המשרדים האחרים.

הדתות: במקביל, יגאל, אפשר לבקש הצעת חוק פרטית מהיו"ר.

יגאל ביבי: אולי הצעת חוק של הוועדה.

יגאל ביבי: הבעיה של שירותי הדת במדינת ישראל קשה מאוד בסקטור היהודי ובסקטור הערבי.

יגאל ביבי: מדינת ישראל בונה הכל: מתנ"סים, מגרשי משחקים, מגרשי כדורגל, אבל היא לא בונה 3 דברים: ישיבות, מסגדים ובתי כנסת.

יגאל ביבי: עם כל הכבוד, ההשתתפות שלנו בממוצע היא 10% בבתי כנסת, וזה גם בקושי.

יגאל ביבי: המדינה בונה מקוואות קצת יותר.

דוד אזולאי: מה השתתפות הממשלה במקוואות?

יגאל ביבי: זה שייך ל3 משרדי ממשלה.

דוד אזולאי: מכסה, או לא מכסה?

יגאל ביבי: לא תמיד מכסה.

יגאל ביבי: היה לי ויכוח עם רוני מילוא שרצה לקצץ מיליון שקל מהמועצות הדתיות בתל-אביב.

יגאל ביבי: אמרתי לו: האופרה שלך עלתה 100 מיליון דולר, ויש רק 1000 אנשים מנויים שרובם מצפון תל-אביב.

יגאל ביבי: האופרה עלתה כמו שמדינת ישראל הקציבה לבתי הכנסת מאז קום המדינה.

יגאל ביבי: תראה כמה אנשים הולכים לבתי כנסת וכמה הולכים לאופרה, ההבדל הוא עצום.

יגאל ביבי: יש 10 אלפים בתי כנסת.

יגאל ביבי: כל התועמלנים שאומרים שהמדינה נותנת לדתיים כסף, זאת אגדה, זה בלוף, זאת תעמולה שקרית, ואני מקווה שהשר וכולנו נתחיל מאבק לקראת התקציב.

יגאל ביבי: אני חושב שחברי הכנסת הדתיים יכולים להכתיב את הנושא הזה.

יגאל ביבי: הדבר הכי חסכוני למדינת ישראל זה בחורי הישיבות.

יגאל ביבי: מדינת ישראל חוסכת מאות מיליונים בגלל שיש בחורי ישיבות, ואני עשיתי חשבון כלכלי בעניין הזה.

יגאל ביבי: כל בחורי הישיבות מעל גיל 18 עולים 300 מיליון שקל.

יגאל ביבי: רק דמי אבטלה המדינה משלמת 2 וחצי מיליארד.

יגאל ביבי: בחורי ישיבות חיים מ700- שקל שאנחנו נותנים להם.

יגאל ביבי: יש 230 אלף מובטלים, אבל הבטלנים האלה בישיבות לפחות לומדים, מלמדים ונותנים שיעורי תורה בבתי כנסת בהתנדבות.

יגאל ביבי: יש מיליון פנסיונרים במדינה שאלה מטפלים בהם, נותנים שיעורים.

יגאל ביבי: לכן המשאב החשוב ביותר של מדינת ישראל - זה נשמע כאילו זה לא מודרני, זה נשמע כאילו יגאל ביבי פרימיטיבי, אבל אני פרימיטיבי - זה בחורי הישיבה.

יגאל ביבי: זה בסדר עדיפות לאומי הגדול ביותר.

יגאל ביבי: זה משנה את הדימוי של המדינה, זה משנה את הרוחניות של המדינה ואת הערכים של המדינה וזה הכי זול למדינה.

יגאל ביבי: אם 7 וחצי מיליארד נותנים לסטודנטים, אז כל בחורי הישיבות זה 300 מיליון.

יגאל ביבי: אם הם היו הולכים לקבל דמי אבטלה זה היה חצי מיליארד.

יגאל ביבי: לכן השר, אני וחברי ועדת הפנים נרצה בחודשיים האלה להתחיל בהתקפת הסברה חזקה מאוד.

יגאל ביבי: המקומות הקדושים זאת שערוריה.

יגאל ביבי: 7 מיליון שקל להחזיק את הכותל, את קבר רחל, את קבר רבי שמעון זה מעט מאוד.

יגאל ביבי: אסור לשים לב ללועגים ולדרוש את התקציבים.

יגאל ביבי: התקציבים שיש לנו היום לאימאמים, לרבנים, לישיבות זה לא מספיק, זה עלוב ביותר.

יגאל ביבי: אני מקווה שוועדת הפנים תהיה לצידנו במאבק שנתחיל אותו בחודשיים הקרובים.

אחמד טיבי: אני רוצה להודות ליו"ר על המפגש הזה.

אחמד טיבי: אני באופן אישי מאחל הצלחה מקרב לב לשר כהן.

אחמד טיבי: יש לי הערכה והוקרה רבה אליו.

אחמד טיבי: ברצוני, כבוד השר, לשאול כמה שאלות הבהרה.

אחמד טיבי: מה הוא התקציב הכללי של משרד הדתות?

אחמד טיבי: מהו התקציב של הלא יהודים?

אחמד טיבי: הבנו שיש מחשוב לבתי הדין הרבניים, האם יש מחשוב בכל בתי הדין השרעיים?

אחמד טיבי: התייחס היו"ר למשכורות הזעומות של אנשי הדת המוסלמים - 320 במספר - שרובם הם במשרות חלקיות עד 3000 שקל, שמוסכם שזאת משכורת אומללה.

אחמד טיבי: מה מתכוון השר לעשות כדי לתת אינסנטיב לאנשי הדת על מנת שיקבלו משכורות לפחות ברמה מינימאלית מעל המשכורת שהם מקבלים?

אחמד טיבי: אני חושב שבית הדין השרעי בטייבה הוא אחד הבודדים שלא שופץ.

אחמד טיבי: אני שמעתי מהשר שיש מכרז על בניין.

אחמד טיבי: אני אשמח לשמוע תשובה רשמית בנושא.

אחמד טיבי: אני גם רוצה לברך את השר על שהוא נענה לבקשה שלי להעביר את השופט קיבלאוי לטייבה בשבועות האחרונים, שזאת החלטה נכונה.

חוסניה ג'בארה: אני מברכת את כבוד השר.

חוסניה ג'בארה: אני מרגישה קירבה בין האוכלוסייה שלנו לכבוד השר מבחינת כל מיני דברים שקשורים באוכלוסייה הלא יהודית.

חוסניה ג'בארה: מה שרציתי לבקש מכבוד השר זה נושא התקנים.

חוסניה ג'בארה: אצלינו בבתי הדין השרעים אין מספיק תקנים.

חוסניה ג'בארה: רציתי לדרוש תוספת תקן לעובדת סוציאלית.

יגאל ביבי: תציעי הצעת חוק שבבתי הדין הרבניים, בבתי הדין השרעיים יהיו עובדות סוציאליות כמו בבתי הדין למשפחה.

יגאל ביבי: כאשר היה החוק לבתי דין למשפחה, הגשתי הסתייגות שאנחנו נהיה כמוהם, אבל הם אמרו: לא, אתם סוג ב' והם סוג א'.

חוסניה ג'בארה: אני לא מבקשת להיות סוג א', אבל אני מבקשת שהאישה שנכנסת לבית הדין נרתעת, מפחדת כאילו יש משהו שמחכה לה ורוצה לבלוע אותה, שתמצא עובדת סוציאלית שתוכל להרגיע אותה ולדבר איתה.

חוסניה ג'בארה: אני חושבת שזה צעד מאוד חיובי שצריך להיות גם אצליכם וגם אצלינו.

חוסניה ג'בארה: אני חושבת שזה דבר מאוד נחוץ לנשים, כי לגבר יש הרבה מלווים שמחזקים אותו, ואילו האישה נכנסת לבד.

חוסניה ג'בארה: אני ביקרתי בבית הדין השרעי, ואני מציעה לכבוד יו"ר הוועדה לעשות סיור בבית הדין השרעי בטייבה ולראות את המצב העלוב מבחינת מקום ומבחינת המצב.

חוסניה ג'בארה: מדובר על תת רמה.

חוסניה ג'בארה: זה לא מתאים לאנשים שיכנסו לשם.

חוסניה ג'בארה: הייתי רוצה שתנתן לאישה ולגבר ביחד עם השופט והמזכיר הזדמנות לדבר ולדון על דברים לבד, כי לא תמיד האישה יכולה לדבר אל מול הקהל.

חוסניה ג'בארה: המשכורות של האימאמים והאנשים שעובדים שם הן משכורות שדומות לשכר המינימום, שאי אפשר להתקיים מהן.

חוסניה ג'בארה: אני יודעת שלאימאמים יש משפחות ברוכות ילדים.

חוסניה ג'בארה: אני לא חושבת שהאימאם יכול כאשר הוא מחכה ל5- פעמים תפילות במסגד לעבוד בעבודה אחרת.

יגאל ביבי: האימאם עושה את הקבורה?

חוסניה ג'בארה: לא האימאם, מישהו אחר.

אחמד טיבי: זה חצי מתנדב, כי הוא מקבל מהמשפחה כסף.

יגאל ביבי: אבל האימאם לא יכול לעשות את הקבורה?

חוסניה ג'בארה: הוא יכול, אבל לא קוראים לו לעשות את זה.

אחמד טיבי: הוא מתפלל את תפילת המת במסגד.

חוסניה ג'בארה: יש מישהו מסויים בכל כפר שמכירים אותו והוא זה שעושה את הקבורה.

זליג בוורמן: ביטוח הלאומי משלם למשפחה.

דוד אזולאי: אצל היהודים אני מבין שזה עובר ישירות למועצה הדתית?

זליג בוורמן: אצל היהודים זה מועבר לחברה קדישא ואצל הלא יהודים זה עובר למשפחה.

דוד אזולאי: אני מציע לחבר הכנסת אחמד טיבי ולחברת הכנסת חוסנייה ג'בארה לבדוק את הנושא הזה מול אנשי משרד הדתות.

דוד אזולאי: תכינו איזו שהיא הצעה, תביאו אותה כאן לוועדה, ואנחנו נבדוק את זה.

הדתות: אני מציע שתקים ועדת משנה של הוועדה שלך.

דוד אזולאי: כרגע אני לא רוצה להקים ועדת משנה.

דוד אזולאי: אני מבקש להכין את הנושא הזה יחד עם אנשי משרד הדתות.

דוד אזולאי: צריך לראות שהדברים יעשו עם ההנהגה הרוחנית של העדה המוסלמית.

חוסניה ג'בארה: אני מבקשת שזה לא יעבור לרשות המקומית.

הדתות: המחשוב החדיש הועבר לבתי הדין השרעיים.

הדתות: בהנחה שנקבל את התקציב ליחידות הסיוע, זה יהיה בבתי הדין השרעיים, כלומר עובד סוציאלי או עובדת סוציאלית שיטפלו בבעיות.

הדתות: התקציב של שירותי הדת היהודיים הוא 158 מיליון, והתקציב של שירותי הדת הלא יהודיים זה 53 מיליון 434.

חוסניה ג'בארה: משרד הדתות מממן בניית בתי קברות ושיפוצם?

הדתות: לא מממן אלא משתתף.

הדתות: כל התקציב של בתי העלמין הוא 7 מיליון ש"ח.

הדתות: זה תקציב זעום ועלוב.

יהושע ישי: נושא הפיתוח, אם זה מבני דת, אם זה בתי עלמין ואם זה דברים אחרים, מתוקצב לעדות הלא יהודית ב14- מיליון שקל.

יהושע ישי: זה נכון שהתקציב הזה עובר לרשויות המקומיות.

חוסניה ג'בארה: אנחנו לא מוכנים שזה יעבור לרשויות המקומיות.

דוד אזולאי: בדרך כלל היוזמה לשיפוץ בתי עלמין היא של הרשות המקומית, ואם היא פונה, היא מקבלת איזו שהיא השתתפות ממשרד הדתות.

הדתות: יש חוסר של 60 תקנים של אימאמים.

הדתות: אני מקווה שיאושר לנו התקציב לכוח האדם הזה.

דוד אזולאי: עלתה פה השאלה של בית הדין השרעי בטייבה.

הדתות: אני מקווה שבתקציב 2000 נשלים את זה.

אחמד טיבי: היתה בעיה של איפה להקים את זה.

אחמד טיבי: היתה בעיה אם זה יוקם בטירה או בטייבה.

אחמד טיבי: צריך שזה יהיה בטייבה כי טייבה זה המקום המרכזי במשולש.

אחמד טיבי: יש בעיה של למצוא מקום.

אחמד טיבי: בגלל המצב בטיייבה זה תקוע איפה שהוא.

אחמד טיבי: צריך פה החלטה של הדרג המדיני.

דוד אזולאי: אני רק רוצה לציין לגבי העניין של העובדים הסוציאלים, שזה לא בתחום טיפולו של משרד הדתות, אלא זאת יוזמה של הממשלה או חקיקה פרטית, אם תעבור, כי זה מחייב תקנים בכל בדתי הדין השרעיים.

חוסניה ג'בארה: זה תקן אחד לכל האיזור.

דוד אזולאי: אני חושב שבעניין הזה יהיו שותפים גם היהודים וגם הערבים.

דוד אזולאי: אולי כדאי, הרב אליהו בן-דהן, להפנות גם בעניין הזה איזו שהיא הצעה לוועדה לחקיקה משותפת ליהודים ולערבים.

אליהו בן-דהן: לא צריך את זה בחקיקה.

אליהו בן-דהן: אני מאמין שגם בבתי הדין השרעיים לא צריכים חקיקה.

אליהו בן-דהן: השר יכול בצו להקים את היחידה.

הדתות: אם התוכנית הזאת תאושר במשרד האוצר, אז התוכנית הזאת תצא לפועל מיידית.

יגאל ביבי: יש חוק לבתי הדין למשפחה.

יגאל ביבי: אותו החוק צריך להיות לבתי הדין הרבניים.

דוד אזולאי: נכון שחקיקה לוקחת יותר זמן, אבל אני לא מאמין שמשרד האוצר יאשר תקנים.

הדתות: יש את הצעת החוק של יעל דיין.

הדתות: בוא נראה מה קורה עם החוק הזה.

חוסניה ג'בארה: אתמול דנו בוועדת העבודה והרווחה בקשר לתקנים של העובדות הסוציאליות במגזר הערבי.

חוסניה ג'בארה: ישנן 115 עובדות סוציאליות בישראל שנותנות שירות לאנשים במצוקה.

חוסניה ג'בארה: 6 תקנים וחצי זה למגזר הערבי.

חוסניה ג'בארה: יש 10 אלפים נערות במצוקה מהמגזר הערבי מתוך 21 אלף נערות במצוקה בישראל.

חוסניה ג'בארה: אי אפשר לקזז מה6- וחצי תקנים עוד תקן או חצי תקן ולשים בבית הדין השרעי.

חוסניה ג'בארה: לכן פניתי למשרד הדתות על מנת שיסייע בדבר הזה.

הדתות: אני רוצה להודות לכם.

הדתות: על קצה המזלג נתתי סקירה של משרד הדתות לתוכניות של שנת 2000.

הדתות: יש חידוש בצימצום המושבים בכל מועצה דתית בשנת 2000.

הדתות: מה שהעלה פה ידידי, סגן השר יגאל ביבי, על התקצוב של המועצות הדתיות 40, 60, זה תקצוב דרקוני, ישן, שהיו בצידו שיקולים פוליטיים.

הדתות: אם נכנסים לשיקולים עניינים, צריך להשוות את זה לשאר משרדי הממשלה: לחינוך, לרווחה, שזה אומר 70, 30.

הדתות: אנחנו צריכים את הסיוע שלכם בעניין הזה.

הדתות: לגבי הוועדה בנושא של מיפוי ופרוגרמות, מדובר על מבני דת, בתי כנסת, מקוואות וגם פיתוח במגזרים הלא יהודיים.

הדתות: התמיכה למוסדות לימוד תורה הולכת ומצטמקת, הולכת ומצטמצמת.

הדתות: כל פעם יש עוד צימצום ועוד צימצום.

הדתות: השנה האוצר רוצה לקצץ 50 מיליון ,כאשר הוא חייב 80 מיליון מוועדת בלומבר- גדיש.

הדתות: זאת ועדה שדנה והחליטה ועברה חקיקה גם בוועדת הכספים במסגרת חוק ההסדרים, גם במליאה בקריאה שנייה ושלישית, ומשום מה האוצר פה מתעלם.

הדתות: הם חייבים 80 מיליון שקל בערכים של 1996.

הדתות: לא רק את זה הם לא מביאים, אלא גם היום הם רוצים לקצץ 50 מיליון.

הדתות: אסור לנו להסכים לזה.

הדתות: חייבים לעשות פה פעילות בלחץ הוועדה הזאת על מנת להשוות את הבטחת ההכנסה של אברכי הכולל להבטחת הכנסה של האנשים שמקבלים ביטוח לאומי.

הדתות: זאת עוולה שצריך לתקן אותה מיידית.

הדתות: התמיכה למכונים התורניים צריכה לגדול.

הדתות: עידוד וסיוע לאירגונים בתחום ההסברה הדתית זה המחלקה של סמנכ"ל הבכיר מאיר עזרד.

הדתות: עשינו סיורים ברוסיה ובאוקראינה.

הדתות: יש שם יהודים שנמצאים במצב קשה מאוד, צמאים לכל קשר עם מדינת ישראל.

הדתות: את הפעילות במחלקה הזאת צריכים לתגבר.

הדתות: הכנת עולים לגיור זאת גם כן משימה לא קלה, מאוד מורכבת.

הדתות: לעדות שאינן במסלול הקונבנסיונלי, הכוונה לשירותי הדת לעדה הקראית, לעדה השומרונית, שירותי הדת לעדה המוסלמית, השתתפות במימון לעדה הדרוזית, ששם אין בכלל 60, 40, שם המשרד מתקצב את הכל.

הדתות: אני מקווה שנעמוד במשימות האלה בעזרת ה' ובעזרתכם ונצליח.

דוד אזולאי: אני רוצה בשם חברי הוועדה להודות לכל צוות המשרד, ובראשם לשר ולסגנו.

דוד אזולאי: אני מקווה שבעזרת ה' יהיה המשך שיתוף פעולה בין הוועדה למשרד.